als_Latn dik_Latn sag_Latn
(konica.al)- Britania të përgatitet për ditë të vështira. Me diplomaci, është kjo çka nënkuptoi presidenti i Komisionit Europian Jean Cloude Juncker në një deklaratë në Bruksel. Bashkimi Evropian do të kërkojë dëmshpërblim nga qeveria e Tereza May për të mbuluar shpenzimet e ardhshme që Britania ka kryer, por që nuk i ka përmbushur si anëtar.
“Britania duhet ta dijë se nuk do të ketë një ulje në shpenzime apo një kosto zero. Britanikët duhet ti respektojnë zotimet në të cilët ata janë përfshirë, kështu që fatura do të jetë pak e rëndë.”, tha Junker në parlamentin Belg.
Zoti Juncker tha se tani me daljen nga blloku, britanikëve do t’ju duhen vite për të negociuar marrëveshje të reja me BE-në. Diskutimet për këtë çështje vazhdojnë në Bruksel dhe pritet që fatura që do i prezantohet kryeministrit , do të jetë rreth 60 miliard euro ose 51 miliard dollarë për gjashtë vitet e ardhshme.
Pozicioni i Brukselit për sa u përket marrëveshjes së tërheqjes – duke përfshirë edhe “faturën dalëse” – duhet të miratohet para se të fillojnë negociatat mbi marrëdhëniet e ardhshme të tregtisë.
als_Latn als_Latn als_Latn als_Latn